# POVABILO K UDELEŽBI V GOSPODARSKI DELEGACIJI IN NA BILATERALNIH SREČANJIH V KANADI, Toronto, 14. – 20. november 2013

Javna agencija SPIRIT Slovenija in Ministrstvo za gospodarski razvoj in tehnologijo v sodelovanju z Gospodarsko zbornico Slovenije ter Veleposlaništvom RS v Kanadi, Konzulatom RS v Torontu, Kanadskim združenjem proizvajalcev, Kanadsko slovensko gospodarsko zbornico ter drugimi lokalnimi institucijami v Kanadi **od 14. do 20. novembra 2013** organiziramo **izhodno gospodarsko delegacijo v Kanado (Toronto).**

Obisk gospodarske delegacije bo potekal v času dveh poslovnih dogodkov v Torontu, to je **sejma prehrambenih izdelkov in pijač, Gourmet Food & Wine Expo Toronto (14. - 17. november) -** [**http://www.foodandwineexpo.ca**](http://www.foodandwineexpo.ca) (v primeru zadostnega interesa slovenskih podjetij obstaja tudi možnosti predstavitve podjetij v okviru nacionalne stojnice) **ter energetske konference** **APPrO 2013** **(19. – 20. november) -** [**http://conference.appro.org/conference2013**](http://conference.appro.org/conference2013)**,** ki se je lahko ob plačilu kotizacije udeležijo tisti člani delegacije, ki jih to področje zanima.

Seveda bodo v okviru programa gospodarske delegacije organizirana **individualna srečanja slovenskih podjetij s predstavniki kanadskih podjetij in institucij** ter **poslovne konference**, med drugim v so-organizaciji Kanadskega industrijskega združenja in Kanadsko slovenske gospodarske zbornice.

**Stroške udeležbe v poslovni delegaciji** (prevozi in hotelske namestitve) krijejo udeleženci sami. V kolikor želite, da kot organizatorji delegacije poskrbimo za omenjene storitve oz. želite potovati skupaj s člani gospodarske delegacije, prosimo, da nam to sporočite.

**Vabimo zainteresirana slovenska podjetja iz različnih področij**, da se udeležite gospodarske delegacije v Kanado, in izkoristite priložnost za srečanje s potencialnimi partnerji, izmenjavo informacij in navezavo novih poslovnih stikov .

Prosimo vas, da **udeležbo v delegaciji** potrdite **z izpolnjenim** [**prijavnim obrazcem**](http://www.gzs.si/pripone/37408/INDIJA_16%20do%2018%20julij%202013_CP.doc) (v prilogi), ki ga pošljite najkasneje **do 30. septembra 2013** po elektronski pošti na naslovmarko.jare@gzs.si ali po faksu na številko 01/58 98 100.

Ob tej priložnosti vas tudi obveščamo, da bo **v torek, 24. septembra 2013**, na lokaciji GZS, za vsa zainteresirana podjetja organizirano srečanje s slovenskima častnima konzuloma g. Johnom Domo iz Toronta in go. Ginette Gagne Koch iz New Brunswicka, kjer bodo predstavljene možnosti poslovanja s to državo, ter program in namen obiska slovenske delegacije v Kanadi.

Dodatne informacije: Marko Jare , tel. 01/5898 158, e-pošta: marko.jare@gzs.si.

S spoštovanjem,

mag. Samo HRIBAR MILIČ Boštjan SKALAR

predsednik in generalni direktor GZS v. d. direktorja SPIRIT

 Slovenija, javna agencija